Document ID: 32003R0582

Komisijos reglamentas (EB) Nr. 582/2003
2003 m. kovo 31 d.
iš dalies pakeičiantis Reglamentą (EB) Nr. 2335/1999, nustatantį persikų ir nektarinų prekybos standartus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Komisijos reglamentu (EB) Nr. 47/2003 [2], ypač į jo 2 straipsnio 2 dalį,
kadangi:
(1) Komisijos reglamentas (EB) Nr. 2335/1999 [3] su pakeitimais, padarytais Reglamentu (EB) Nr. 46/2003 [4], nustato persikų ir nektarinų minimalius kokybės reikalavimus.
(2) Persikai ir nektarinai turi būti pakankamai užaugę ir pakankamai prinokę, siekiant išvengti nepatenkinamos kokybės produktų pateikimą į rinką.
(3) Todėl Reglamentas (EB) Nr. 2335/1999 turi būti iš dalies pakeistas.
(4) Atsižvelgiant į pirmųjų Bendrijos persikų ir nektarinų pateikimo į rinką datą, šis reglamentas turi įsigalioti kaip galima greičiau.
(5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2335/1999 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. kovo 31 d.

Labels: 3
17